Byrettens kendelse om dørlukning ophævet efter kære af journalist
Ret: Østre Landsret (2. instans)
Faggruppe: Straffesag — Grundlovssag
Sagsemner: Efterforskning og straffeproces;

UDSKRIFT
AF

ØSTRE LANDSRETS DOMBOG
____________

K E N D E L S E
Lukkede døre

Afsagt den 21. juni 2011 af Østre Landsrets 8. afdeling

(landsdommerne M. Lerche, Arne Brandt og Anna Lindgren (kst.)).

8. afd. kære nr. S-1647-11:

Journalist påkærer   

kendelse om dørlukning i sagen   

Anklagemyndigheden

mod

Sigtede

Der fremlagdes kæreskrift af 26. maj 2011, hvorved Journalist fra Holbæk Amts

Venstreblad har kæret Holbæk Rets kendelse af 17. maj 2011 (60-1412/2011) om

dørlukning under grundlovsforhør. Endvidere fremlagdes dommerens

fremsendelsesbrev af 30. maj 2011 og udskrift af retsbogen indeholdende det i retten

passerede, herunder den kærede kendelse.

Det fremgår af retsbogen, at Sigtede blev fremstillet og sigtet for et røveri begået den

27. juni 2010. Anklageren begærede umiddelbart efter den rejste sigtelse dørene lukket

i medfør af retsplejelovens § 29, stk. 3, nr. 4, for at undgå en hindring af sagens op-

lysninger. Der er ikke i retsbogen anført yderligere begrundelse for begæringen.   

Landsrettens begrundelse og resultat:

Da det forhold, som der er rejst sigtelse for, er begået i juni 2010, og da

anklagemyndighe-den efter det for landsretten oplyste ikke nærmere har begrundet

begæringen om dørluk-



- 2 -

ning, finder landsretten det ikke antageligt, at sagens behandling i et offentligt

retsmøde på afgørende måde vil hindre sagens oplysning, jf. retsplejelovens § 29, stk.

3, nr. 4, hvorfor   

b e s t e m m e s :

Retsmødet den 17. maj 2011 burde ikke have været afholdt for lukke døre.

Kæreafgiften tilbagebetales til Journalist.   

(Sign.)